मारवाड़ी कॉलेज एमकॉम डिपार्टमेंट में फ्रेशर्स डे
मस्ती, म्यूजिक और डांस। मारवाड़ी कॉलेज के स्टूडेंट्स गुरुवार को होली के पहले ही रंग-बिरंगे कपड़ों में रंगीन लग रहे थे। मौका था एमकॉम डिपार्टमेंट के फर्स्ट ईयर के स्टूडेंट्स के लिए आयोजित फ्रेशर पार्टी का। इस अवसर पर सीनियर-जूनियर्स स्टूडेंट्स ने जमकर मस्ती की। गाना-बजाना के साथ खूब डांस भी हुआ।
कार्यक्रम का उद्घाटन करते हुए एचओडी प्रोफेसर जेपी त्रिवेदी ने कहा कि मर्यादा में रहकर किया हर काम जंचता है। पढ़ाई के साथ मौज-मस्ती भी जरूरी है। साथ ही उन्होंने नए सत्र के स्टूडेंट्स का स्वागत किया। मौके पर कॉलेज डॉ. एके मलकानी, प्रोफेसर विकास, विनय भरत, आरआर दास और स्टूडेंट्स मौजूद रहे।
फैशनशो का भी जलवा
घंटोंतक चले प्रोग्राम में स्टूडेंट्स ने कई इवेंट्स का लुत्फ उठाया। रैंप पर कैटवॉक करते स्टूडेंट्स का जलवा देखते ही बन रहा था। मिस्टर फ्रेशर्स और मिस फ्रेशर्स के चयन के लिए रैंप वॉक कराया गया। रानी कुमारी मिस फ्रेशर्स और रोहित कुमार मिस्टर फ्रेशर्स चुने गए। अनामिका ने अपनी सुरीली आवाज का जादू ऐसा बिखेरा कि वहां मौजूद स्टूडेंट्स मंत्रमुग्ध हो गए। इसके अलावा जूनियर्स ने कई गेम भी खेले, जिसका सबने जमकर आनंद उठाया। प्रतियोगिताओं में स्टूडेंट्स ने बढ़-चढ़कर हिस्सा लिया। इसमें सफल होने वाले स्टूडेंट्स को पुरस्कार दिए गए।
प्रोग्राम में स्टूडेंट्स ट्रेडिशनल ड्रेसेज में पहुंचे, सभी अपने फ्रेंड्स के साथ फोटो सेशन करते और सेल्फी लेते भी दिखे।
लैला मैं लैला गाने पर डांस करती पूजा कुमारी।
फाइनल ईयर की स्टूडेंट पूजा ने जैसे ही बॉलीवुड के आइटम सांग लैला मैं लैला पर डांस करना शुरू किया, ऑडियंस में बैठे स्टूडेंट भी झूमने पर मजबूर हो गए। एक के बाद एक गाने तेनु काला चश्मा जचदा.. मेनु यार ना मिले... और पिंक लिप्स पिंक लिप्स... जैसे गानों पर डांस कर जूनियर्स का खूब मनोरंजन कराया। कार्यक्रम में आए स्टूडेंट्स एक-दूसरे के साथ फोटो खिंचवाने में व्यस्त दिखे। इनके बीच मुलाकात का सिलसिला भी देर तक चलता रहा। जैसे-जैसे कार्यक्रम आगे बढ़ता गया हॉल में शोर तेज होता गया। एक के बाद एक कई रंगारंग कार्यक्रम पेश किए गए। दोस्तों और सीनियर्स का हौसला बढ़ाने के लिए तालियों की गड़गड़ाहट भी हॉल में गूंजती रही।
फैशन शो के बाद जैसे ही रणबीर-अनुष्का का ब्रेकअप सॉन्ग ‘सैंया जी से आज मैंने ब्रेकअप कर लिया...’ बजा सभी प्रतिभागी झूम उठे, एक के बाद एक कई गानों के मेडले में डांस हुआ।
रानी मिस और रोहित मिस्टर फ्रेशर्स
kas_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva mai_Deva